Nanging tumrap tiyang ingkang anjajah dhatêng raosing gêndhing inggih lajêng katingal anggèning botên ambedak-bedakakên, punika ugi dados titikan satunggiling tiyang ingkang sumrambah. Wontênipun makatên têmtunipun jalaran saking sadaya suwaraning gêndhing sagêd angengingi dhatêng raosipun, tumrap gêndhing pundi kemawon manawi araos damêl gambira, inggih tinampi makatên, makatên ugi tumrap gêndhing sanès-sanèsipun.